Vähä-Heikkilän käyttö

1. Tilan avaimen saa TYYn kansliasta (Rehtorinpellonkatu 4A, 1. krs).
2. Sisäänkäynti tapahtuu Q-talon päädystä, rappuset alas.
3. Tilasta löytyy musiikkilaitteet, mikro, jääkaappi, pöytiä ja tuoleja. Talon alakerran keittopistettä voi käyttää.
4. Tarkista, että tila on kunnossa. Mikäli huomattavia puutteita löytyy, ilmoita siitä välittömästi tilan hoitajalle (044-796 1061). Tarvittaessa ota puutteesta kuva. Aiemman vuokralaisen siivouksen laiminlyöntiin vetoamalla ei vapaudu omasta siivousvelvollisuudestaan.
5. Ulkotiloissa on taattava rauha naapurustolle 23 jälkeen.
6. Vuokralainen huolehtii, ettei tiloihin pääse ylimääräisiä ihmisiä.
7. Huomioi, että yläkerrassa voi olla vuokralainen, samoin kuin muissa toimistoissa.
8. Vessat ja siivouskomero sijaitsevat käytävän päässä harmaan palo-oven jälkeen oikealla.
9. Käytön jälkeen imuroi, pese lattiat, pyyhi kaikki pinnat sekä pese vessat.
10. Avain palautetaan tiloista lähdettäessä TYYn kansliaan tai kanslian ovessa olevasta postiluukusta.
11. Varmista pois lähtiessäsi, että sekä Vähä-Heikkilän ovi että ulko-ovi ovat lukittuina.

Q-talon järjestyssäännöt

Q-talo, Nummenpuistokatu 2, 20540 Turku

1§ Yleiset tilat

Ulko-ovet pidetään suljettuina. Vuokra-ajan päätyttyä vuokralainen huolehtii siitä, että ulko-ovet ovat suljettuina ja lukittuina.

Tilojen käytössä on noudatettava siisteyttä ja järjestystä. Polkupyöriä ja muita vastaavia tavaroita ei saa säilyttää käytävillä. Polkupyörät on jätettävä talon ulkopuolelle.

Koti- ja lemmikkieläinten tuonti sisätiloihin on kielletty, opas- ja muita avustajakoiria lukuun ottamatta.
WC- ja muihin viemäreihin ei saa kaataa tai päästää jätteitä, jotka saattavat aiheuttaa putkiston tukkeutumisen, eikä myöskään ongelmajätettä.

Tupakointi kaikissa talon sisätiloissa on kielletty.

2§ Ulkoalueet

Roskat ja jätteet on lajiteltava ohjeiden mukaisesti ja toimitettava jäteastioihin.

Sisätilan kalusteita ei saa viedä ulkoalueille.

Ajoneuvojen pysäköinti on sallittu vain niille varatuille paikoille.

Tupakointi on sallittua vain sille osoitetulla alueella.

Alkoholijuomien nauttiminen kiinteistön piha-alueella on kielletty.

Ulkotiloissa on noudatettava järjestyslakia. Lähialueen asukkaiden häirintä on kielletty. Yörauha on annettava naapureille klo 23–6.

3§ Juhlasali

Salin pöytiä ja tuoleja saa siirtää, mutta ne on palautettava alkuperäiseen järjestykseensä vuokra-ajan päätyttyä.

Juhlatilan käytöstä ei saa aiheutua häiriötä ympäristölle.

Juhlatilassa olevien laitteiden käytössä on noudatettava erityistä varovaisuutta ja huolellisuutta.

Poistumistiet on pidettävä vapaina. Varapoistumistiet ovat vain hätätapauksia varten. Ikkunoita ei saa avata.

4§ Vuokrahuoneistot

Huoneiston vuokralainen huolehtii tilojen siisteydestä.

5§ Järjestyksenpito

Mikäli vuokralainen järjestää kaikille avoimen yleisötilaisuuden, hänen on huolehdittava järjestyksen ja turvallisuuden säilymisestä sekä lain noudattamisesta tilaisuudessa. Tarvittaessa vuokralaisen on nimettävä tilaisuuteen järjestyksenvalvojia ja hankittava tarvittavat viranomaisluvat.

6§ Järjestysmääräysten rikkominen

Järjestysmääräysten rikkominen saattaa aiheuttaa vahingonkorvausvelvollisuuden ja/tai sopimussakon perimisen tai vuokrasopimuksen irtisanomisen/purkamisen ja vuokraoikeuden menettämisen.

Rakenteiden ja kalusteiden rikkoutumisesta tai siivoamatta jättämisestä peritään vastuulliselta täysi korvaus.

Yhteystiedot:

Q-talo
Nummenpuistokatu 2
20540 Turku
puh.: +358 44 796 1061
s-posti: tyy-tilavastaava@utu.fi